Скопје 2014

thumb|Градежни работи на споменикот на Александар Македонски (август 2010)
**Скопје 2014** е проект со кој се предвидува изградба на споменици на историски личности од мермер и бронза, фонтани, скулптури и нови згради на институции за централното градско подрачје. Проектот е претставен во јавноста преку видео во организација на општина Центар.

Спомениците на Методија Андонов Ченто, Цар Самоил и Јустинијан Први ќе бидат изработени од мермер, а сите останати меѓу кои и на Гоце Делчев, Даме Груев, на Гемиџиите, Св. Кирил и Методиј, Св. Климент и Наум, лавовите на мостот „Гоце Делчев“,... ќе бидат изработени во бронза.

Според деталниот урбанистички план, планирана изградба на хотели и православен црковен храм „Св. Константин и Елена“.

На плоштадот „Македонија“ ќе има фонтана со споменик на Александар Македонски на Букефал, која ќе почне да се гради откако ќе се дислоцира подземната инсталација, каблите и цевките. Предвидено е фонтаната да биде пуштена во употреба без споменикот на Александар Македонски. Таа ќе има шест програми на движење на водата, а навечер и светлосни ефекти во ритамот на различни музички нумери.

Фонтана ќе има и на плоштадот „Карпошово востание“, од спротивната страна на Камениот мост. Фонтаните, пак, кои треба да се поставуваат во Вардар ќе почнат да се градат кога ќе има низок водостој на реката. Водениот столб на фонтаните се очекува да достигне до 30 метри.

Од левата страна на реката Вардар ќе бидат објектот на стариот театар во Скопје и Музејот на македонската борба, како и зградата во која ќе бидат сместени Уставнот суд, Државниот архив и Археолошкиот музеј. Во нивна близина е предвидена изградба и на објекти за МНР, Агенцијата за електронски комуникации, за Јавното обвинителство и Финансиската полиција. Објектот на новата концертна сала на Македонската филхармонија треба да биде целосно завршен до крајот на 2012.

Пешачкиот мост „Око“ кој ќе води кон зградата на Уставниот суд, Државниот архив и Археолошкиот музеј се предвидува да има 28 скулптури високи по два метра, изработени од бронза.

Мостот на уметноста или пешачки мост кој ќе оди кон зградата на Јавното обвинителство и Финансиската полиција е во фаза на конкурс. И на овој мост се предвидени 28 скулптури од бронза, високи два метра симетрично поставени на двете огради. Тука се очекува да се најдат скулптури на Тоше Проески, Браќата Миладиновци, Кочо Рацин, Григор Прличев, Ацо Шопов и други.

Ќе бидат заменети и оградите на мостовите Гоце Делчев, Нов мост и Мостот на револуцијата. Предвидена е надградба на зградата на Парламентот со уште еден кат и поставување куполи. На плоштадот „Пела“ ќе има порта „Македонија“ или „Македонска борба“ или „Порта на македонска независност“, проект на Министерството за култура. На местото на поранешната Народна банка на Македонија се предвидува деловен објект. Ќе се обновуваат и фасадите на зградите во строгиот центар на Скопје за да одговараат на новиот лик на централното градско подрачје. Предвидена е и дислокација на постоечки споемници со што треба да се вклопат во проектот.

Во македонската јавност постојат екстремно различни и спротивставени ставови околу корисноста и реалната потреба од реализирање на еден ваков скап проект.
thumb|600px|center|Поглед кон Музејот на македонската борба и Националниот театар
## Галерија


Податотека:Stone Bridge Skopje 4.jpg|
Податотека:Skopje X42.JPG|
Податотека:Skopje 2014 - Art Bridge.JPG|
Податотека:Археолошки музеј на Република Македонија.jpg|
Податотека:Porta Makedonija 02.JPG|
Податотека:Muzej na VMRO 019.JPG|
Податотека:Skopje - Nationaltheater.jpg|
Податотека:Skopje X99.JPG|
Податотека:Skopje, Daut Pasuv hamam (turecke lazne) ve Skopji, bila budova v.jpg|
Податотека:Monument to Fallen heroes for Macedonia (16).jpg|
Податотека:Ship in Vardar, Skopje.jpg|
Податотека:Skopje Double deckers (cropped).jpg|


Податотека:Aleksandar Makedonski vo Skopje 011.jpg|Споменикот „Воин на коњ“ на плоштадот „Македонија“
Податотека:Skopje - Warrior Monument.jpg|Споменикот „Воин“ 
Податотека:Delcev-Gruev monuments on Macedonia square.JPG|Спомениците на Гоце Делчев и Даме Груев на плоштадот „Македонија“ 
Податотека:Cento monument on Macedonian National holiday Ilinden - 2 Aug 2010.JPG|Споменик на Методија Андонов - Ченто на плоштадот „Македонија“
Податотека:Лав, еден од спомениците во Скопје.JPG|Скулптура на лав на мостот „Гоце Делчев“
Податотека:Gemidzii - Skopje.jpg|Споменик на Гемиџиите близу камениот мост
Податотека:Monument to Kliment and Naum.JPG|Споменик на Св. Климент и Св. Наум Охридски близу камениот мост
Податотека:Kiril and Metodij - Skopje.JPG|Споменик на Св. Кирил и Методиј близу камениот мост
Податотека:Димитрија Чуповски.jpg|Споменик на Димитрија Чуповски
Податотека:Justinian I . 2 . Monuments in Skopje.JPG|Споменик на Јустинијану I
Податотека:Samuil 1. Monuments in Skopje.JPG|Споменик на Самуил
Податотека:Monument of the Defenders of Macedonia.JPG|Споменик на бранителите на Македонија



## Наводи


## Надворешни врски

* www.skopje2014.com , официјален портал Скопје2014
* www.kultura.gov.mk, официјално мрежно место на министерството за култура
* www.skopje.gov.mk, официјално мрежно место на градот Скопје
* skopje2014.prizma.mk, База на податоци за Скопје 2014 изготвена од БИРН Македонија

Категорија:Згради и градби во Скопје
Категорија:Скопје
Категорија:Неокласична архитектура
Категорија:Македонија во 2014 година
Категорија:Македонска култура
Категорија:Македонска архитектура
Категорија:Македонски национализам